Gedagte vir die dag: God op huurkoop | Maroela Media
Soms klink dit asof mense dink God se dienste en liefde is op huurkoop beskikbaar. Dis asof hulle dink ’n mens moet daaraan afbetaal deur dinge te doen waarvan God sal hou. Min weet hulle dat hulle dit heeltemal mis het! Daar bestaan nie ’n afbetalingstelsel nie, want Jesus het klaar alles betaal.
God doen nie dinge om ons om te koop om vir Hom lief te wees nie. God doen goeie dinge omdat Hy goed is. Hy nooi ons voortdurend om in ’n verhouding met Hom te staan. God is vrylik beskikbaar vir almal wat Hom liefhet.
As jy dors is, kom dan na My toe en drink. Die een wat in My glo – soos die Skrif sê: “Riviere lewende water sal uit sy binneste vloei.” (Johannes 7:37-38)
Wie my woorde hoor en wie vertrou op Hom wat My gestuur het, het die ewige lewe. Hy kom nie in die oordeel nie, maar het reeds oorgegaan uit die dood na die lewe. (Johannes 5:24)
Andre Swanepoel · 3 jaar gelede
Baie dankie vir julle stiltyd en gedagte van die dag
Die wonder van die natuur laat ons dink al God se geskenke aan ons aan.
Aanvaar God se genade….Jesus red lewens.